b'\n_START_ARTICLE_\nEddie Gomez\n_START_PARAGRAPH_\nEdgar "Eddie" Gomez (s. 4. lokakuuta 1944 San Juan) on Puerto Ricossa syntynyt jazzmuusikko, joka tunnetaan yhten\xc3\xa4 jazzmusiikin arvostetuimmista kontrabasson soittajista._NEWLINE_Gomez kasvoi New Yorkissa ja opiskeli musiikkia Juillardissa. H\xc3\xa4n soitti Newport Festival Youth Bandissa vuosina 1959\xe2\x80\x931961. Gomez nousi 1970-luvulla kuuluisuuteen, ja on sen j\xc3\xa4lkeen ty\xc3\xb6skennellyt esimerkiksi Miles Davisin, Dizzy Gillespien, Bill Evansin, Gerry Mulliganin, Benny Goodmanin, Buck Claytonin, Marian McPartlandin, Paul Bleyn, Wayne Shorterin, Herbie Hancockin, Tony Williamsin, Chick Corean ja Carli Mu\xc3\xb1ozin kanssa. Ehk\xc3\xa4 merkitt\xc3\xa4vin yhteisty\xc3\xb6kumppani oli Bill Evans, jonka triossa Gomez soitti yhteens\xc3\xa4 11 vuotta (1966 \xe2\x80\x93 1977) osallistuen sen maailmankiertueisiin. Gomezin ura koostuu p\xc3\xa4\xc3\xa4asiassa s\xc3\xa4est\xc3\xa4j\xc3\xa4n\xc3\xa4 ty\xc3\xb6skentelyst\xc3\xa4, mutta h\xc3\xa4n on studiomuusikon uran lis\xc3\xa4ksi levytt\xc3\xa4nyt joukon levyj\xc3\xa4 omalla nimell\xc3\xa4\xc3\xa4n.'